**PRAVILA NAGRADNOG NATJEČAJA**

“ Spoji par, osvoji dar! - Matchy Matchy Memory ”

Avenue Mall

Euro Structor d.o.o.

Slavonska avenija 1b

10 000 Zagreb

1. **Opće odredbe**

Ovim dokumentom određuju se pravila i uvjeti sudjelovanja u nagradnom natječaju „Memory game“ (u nastavku: nagradni natječaj), koju organizira **Avenue Mall**, Euro Structor d.o.o., Slavonska avenija 1b, 10000 Zagreb, OIB: 72543389181 (u nastavku: Organizator).

Nagradni natječaj provodi se u svrhu promocije Avenue Mall Loyalty Cluba.

Nagradni natječaj održava se **od ponedjeljka do petka, u razdoblju od 28. travnja do 9. svibnja 2025.**, svakog radnog dana **od 17:00 do 20:00 sati**, na lokaciji shopping recepcije unutar Avenue Malla.

Ova Pravila nagradnog natječaja bit će objavljena na web stranici Avenue Malla.

1. **Tijek nagradnog natječaja i uvjeti sudjelovanja**

U memory natječaju mogu sudjelovati punoljetne osobe, koje su članovi Avenue Mall Loyalty Cluba te koje su izvršile kupnju u vrijednosti iznad 40 eura.

Za sudjelovanje je potrebno:

1. Predočiti **račun u minimalnom iznosu od 10 € iz Food Palacea** (račun mora biti izdan isti dan u jednom restoranu u Avenue Mallu)
2. Prijaviti se na shopping recepciji
3. Odigrati memory igru s ciljem pronalaska dvije iste kartice, odnosno jednog para

**Prvi par koji natjecatelj spoji u igri osvaja nagradu.**  
Jedna osoba može sudjelovati **jednom dnevno**, uz predočenje računa istog dana kupovine.

Prilikom prijave, Organizator će prikupljati sljedeće podatke sudionika:

- podatak o računu koji se koristi za prijavu

- ime i prezime sudionika

- broj ALC članske kartice

Svaki sudionik se prije sudjelovanja mora upoznati s ovim Pravilima i uvjetima sudjelovanja u nagradnom natječaju.

1. **Nagrada**

Ukupan fond nagrada iznosi više od 10.000 €.  
Organizator osigurava raznovrsne poklone koji će biti dodijeljeni odmah nakon uspješno pronađenog para u memory igri.

1. **Odabir, objava i obavještavanje dobitnika nagrada**

Nagrada se preuzima odmah nakon uspješnog sudjelovanja, na licu mjesta. Nagrade nije moguće zamijeniti za novac, druge proizvode ili usluge**.**

1. **Odgovornost**

Organizator ne preuzima odgovornost za:

* Nepravilno korištenje igre
* Neispravne ili nevažeće račune
* tehničke poteškoće nastale tijekom igre

U slučaju spora, nadležan je Općinski sud u Zagrebu.

Ova Pravila stupaju na snagu danom objave, a primjenjuju se od 8. travnja 2025.

1. **Završne odredbe**

Sve pritužbe sudionika nagradnog natječaja rješava Organizator. U slučaju da su pritužbe utemeljene, Organizator se obvezuje da će ih riješiti u najkraćem mogućem vremenu i o tome obavijestiti sudionika natječaja. U slučaju spora nadležan je Općinski sud u Zagrebu.

Organizator pridržava pravo promjene pravila i uvjeta sudjelovanja u natječaju. O svim promjenama pravila i informacijama vezanima za natječaj Organizator će sudionike obavijestiti putem Instagram profila Avenue Malla.

Vaše osobne podatke kako su navedeni u članku 2., obrađujemo u svrhu kako bismo omogućili sudjelovanje u natječaju. U tom slučaju, osnova za obradu osobnih podataka sudionika je izvršenje obveza iz ovog natječaja prema njegovim sudionicima, a u smislu odredbe članka 6. stavka 1. točke (b) Opće uredbe o zaštiti podataka (EU) 2016/679 (u daljnjem tekstu: GDPR), i to u svrhu organizacije, provođenja i izvršenja Nagradnog natječaja. U odnosu na podatke dobitnika – navedeni se podaci obrađuju također u svrhu primopredaje nagrade i ažuriranje evidencije nagrada, prema istom članku GDPR-a.

U odnosu na obradu osobnih podatka, sudionici imaju pravo na pristup osobnim podacima koji se na njih odnose, ispravak ili brisanje osobnih podataka, ograničavanje obrade koje se na njih odnosi ili uložiti prigovor na obradu takvih podataka te podnijeti prigovor nadzornom tijelu za zaštitu osobnih podataka, odnosno Agenciji za zaštitu osobnih podataka (AZOP).

Za sva pitanja oko osobnih podataka sudionici se obratiti Organizatoru na mail: avenuemall.loyalty@gtcgroup.com